rlitschk/wikidir huggingface dataset:
Winnipeg is de Hööftstadt vun Manitoba un hett 633.451 Inwahners (Stand 2006). Dat is de sesstgröttste Gemeente in Kanada. Dat gifft hie 7 Fernsehsenders. Winnipeg is traditionell för Sportmannschapen bekannt. Dat gifft hie de Universität Manitoba (ok mit Ukrainistik), de Universität Winnipeg un de Kanaadsche Mennonitsche Universität. Kanada, wo de Ukrainer lang sünners vele weern hett nich vele Steder mit mier Ukrainers denn Winnipeg. De ehemaalsche Börgermeester Glen Murray is vun ukrainsche Herkumst. Denn is hie ok de Mennonite Literary Society, de een Plautdietsch Wöörbook herutgeven hett. Winnipeg is ene vun de wichtigste Städer vun de Mennonitismus op de Eer, as dat de Seet vun de Canadian Conference of Mennonite Brethren Churches is. Vun 1992 bet 1998 weer Susan Ann Thompson de Börgermeestersche, vun 1998 bet 2004 weer Glen Murray hie Börgermeester, de eerste apen homosexuelle Börgermeester vun ene groode Stadt up de noordamerikaansche Kontinent. Siet 2004 weer de Börgermeester Sam Katz. 2014 wurr Brian Bowman to'n Börgermeester wählt. Gordon Audley (1928-2012), Iesflinklöper Tiny Parham, (1900-1943), Jazzmusiker Shannon Rempel (1984), Iesflinklöperin
Joe Hembus (* 11. Mai 1933 in Kassel; † 21. April 1985 in de Benediktenwand in Bayern) weer en düütsch Filmkritiker, Filmhistoriker, Dreihbookschriever un Filmdorsteller. Sien Pamphlet „Der deutsche Film kann gar nicht besser sein“ (1961) hett den Weg liek maakt för den Ne’en Düütschen Film. Dat vun Joe Hembus verfaat „Western-Lexikon“ wurr vun sien Söhn Benjamin Hembus wiederföhrt un hörrt to de Standardwarken to dit Thema in de düütschspraakig Ruum. Dorneben hett sück Hembus ok intensiv mit de Stummfilm-Kummedie - un hier vör allen mit de Filme vun Charlie Chaplin - beschäftigt. He weer Herutgever vun de düütsch Utgaaven vun de bekannt Citadel-Filmböker in de Goldmann Verlag. Wiederhenn is sien Mitarbeit an de ZDF-Serie Western von gestern to nömm’n. Joe Hembus is 1985 bi’d Bargstiegen in dat Öller vun 51 Johren to Dood kommen. He wurr up den Karkhoff vun Straßlach bi München begraben. En Filmrull hett he bi de Speelfilm Der plötzliche Reichtum der armen Leute von Kombach, 1971, speelt. 1961: Der deutsche Film kann gar nicht besser sein. Schünemann Verlag, Bremen 1961 1965: (tosommen mit Ingelore Kuhner): Saubere Leinwand. Ein Beitrag 1973: Marilyn Monroe - Die Frau des Jahrhunderts. Eine Dokumentation(Heyne-Bücher, Nr. 5052). Heyne, München 1973 zur
Disse Artikel is man blots en Stubben. Du kannst Wikipedia helpen un em verbetern. Australien is de fiefte Eerddeel. Dat is de meist lütte Eerddeel unn hett kuum Bargen obers en groote Wööst. De australsche Lü leve neege de See, meist de Oostküst to’n Bispill Sydney oder in de Hööftstadt Canberra. Australien. Mehr Biller, Videos oder Audiodateien to’t Thema gifft dat bi Wikimedia Commons. Länner in Australien Sülvstännige Länner Australien | Papua-Niegguinea | Deel van Lännern buten Australien Westniegguinea (Deel van Indonesien) Alle Eerddelen op een Blick Asien | Afrika | Noordamerika | Süüdamerika | Antarktika | Europa | Australien (De Pazifische Eilannen in Ozeanien sünd keen Deel vun en Eerddeel.)
Washington betekent Washington, en Deelstaat vun de USA an den Pazifik, Washington D.C., de Hööftstadt vun de USA. Washington is de Familiennaam von George Washington (1732–1799), US-amerikaanschen Präsident. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Rolf Rüssmann (* 13. Oktober 1950 in Schwelm; † 2. Oktober 2009) weer en düütsch Footballspeler un Footballmanager. De koppballstark Vörstopper speel in sien Jöögd bi FC Schwelm 06 un van 1969 bi 1973 bi FC Schalke 04, wo he 1972 DFB-Pokalsieger un düütsch Viezmeester wurr. 1972 wurr he ok all för de Natschonalmannschap interessant. Aber nahdem bekannt wurr, dat ok he in de Bundsliga-Skandal verwickelt weer, hett man hüm ok weer ut dat Upgebot streken. He hett denn ok en Geldstraaf kregen un wurr spaart, drüff aber in’t Utland spelen. He is denn nah Belgien to’n FC Brügge wesselt. Nahdem man Rüssman begnadigt hett, is he 1974 weer nah Schalke torüchgahn un hett dor bit to’n 30. November 1980 speelt. 1977 wurr he mit de Vereen nochmols Viezmeester. To’n 1. Dezember 1980 wessel he to Borussia Dortmund. Bit 1985 speel he in de Football-Bundsliga. Mit 453 Spelen, in de he 48 Doren schaaten hett, hörr he lang Tiet to de Speler mit de meest Bundsligainsatzen. Tüschen 1977 un 1978 keem he denn ok noch to 20 Lännerspelen in de he 1 Door schaaten hett un nehm ok an de Football-Weltmeesterschap in Argentinien 1978 deel. An’ 25. Februar 1987 wurr
Julius Ernst Wilhelm Stinde (* 28. August 1841 in Kirchnüchel bi Eutin, † 5. August 1905 in Olsberg in’t Suerland) weer en düütschen Chemiker, Journalist un Schriever. An’n 28. August 1841 weer Julius Ernst Wilhelm Stinde in Kirchnüchel in Holsteen as tweet Kind vun de Paster Conrad Georg Stinde un Holdy Anna Constantine Stinde boren. Sien eerst Wark weer 1865 „Kurzer Katechismus der mikroskopischen Untersuchung des Schweine- und Menschenfleischs auf Trichinen“. (Hamborg, J. F. Richter). Sien Theaterstücken harrn lang Spood. He hett aver ok för Blööd schreven, to’n Bispeel för dat Hamburger Gewerbeblatt, de Spener’sche Zeitung, Jahreszeiten, de Hamburger Novellenzeitung un de Münchner Fliegenden Blätter. In en Berliner Vereen weern in de Schriften „Äolsharfe“, „Äolsharfenkalender“ un „Äolsharfenalmanach“ humoristische Warken vun Stinde herutgeven. Annere Warken vun Stinde sünd: Buchholzens in Italien (1883) Die Familie Buchholz (1884) Pienchens Brautfahrt (1891) Der Liedermacher (1893) Das Torfmoor (1893) Ut’n Knick. Plattdeutsches (1894) Martinhagen (1900) Emma, das geheimnisvolle Hausmädchen oder der Sieg der Tugend über die Schönheit (1904) Ulrich Goerdten: Bibliographie Julius Stinde. Builefeld, Aisthesis 2001. (Bibliograpfien to de düütschen Literaturhistorie, Band 10) ISBN 3-89528-330-4 Julius Stinde (hoochdüütsch)
Horst Feilzer (* 21. Februar 1957 in Mayen; † 28. September 2009 in Ossenbrügge) weer en düütsch Footballspeler. In sien Jöögd weer "Feile", as man hüm nömmt hett, ünner annern bi TuS Mayen aktiv. Feilzers Profikarriere fung 1977 bi den FC St. Pauli an, wo he twee Johr lang speelt hett. Denn is he för twee Johr to’n VfL Osnabrück wesselt, bevör he sück 1981 bi Bayer Uerdingen ünnerschrieben de, mit de he 1985 den DFB-Pokal wunn. In dat Endspeel tegen Bayern München hett he all in de 9. Minüt to’n 1:1 utgleeken. 1986 gung he för en Johr to Blau-Weiß 90 Berlin, wo he, nahdem se ut de Bundsliga steegen weer, sien Profikarriere beend hett. De Middelfeldspeler absolveer 128 Bundsligaspele (16 Doren) un 168 Spelen in de Tweede Bundsliga (65 Doren). Nah sien Karriere hett he nah as Amateurtrainer arbeidt, so bi den TuS Hoisdorf un Türkgücü SC Osnabrück. Horst Feilzer leev toletzt mit sien Familie in Bissendorf bi Ossenbrügge un weer toletzt bi en Autohuus beschäftigt. Horst Feilzer bi Fussballdaten Horst Feilzer Trainer bi Türkgücü SC (PDF-Datei; 310 kB) http://www.neue-oz.de/information/noz_print/sport_regional/23612884.html
Isobar betekent Isobar, Atomkarns med lieker Masse, Isobar, Luiken vun’t Wederkoorten med lieke Luftdruck. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
As Isobaren (ut dat Greeksche „gliek swoor“) warrt in de Karnphysik Atomkarns betekent, de de glieke Masse opwiesen doot. Dat heet, de Tall vun Neutronen un Protonen tosamen is bi disse Karns gliek groot. De Bestännigkeit vun en Atomkarn hangt vun de Proportschoon twüschen de Protonen un de Neutronen af, so dat vun de Isobaren blots en poor bestännig sünd. Na de Mattauchschen Isobarenregel is jümmer een vun twee Isobaren radioaktiv, also nich bestännig, wenn de beiden Isobaren sik in jemehr Atomtall üm 1 ünnerscheden doot. En Sünnerfall vun Isobaren sünd de Spegelkarns. Dat sünd Poren vun twee Karns, bi de de Tallen vun Protonen un Neutronen vertuuscht sünd.
Interpolatschoon betekent Interpolatschoon, en Verfohren to’n Ännern vun Punktdichten un Kuntrastdifferenzeren, Interpolatschoon, de Verännern vun en Originaltext, Interpolatschoon, verschedene Verfohren un Problemen to’n oder bi’t Bereken, Interpolatschoon, en gauen Wessel vun musikaalsche Elementen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Věra Suková, geborene Pužejová (* 13. Juni 1931 in Uherské Hradiště; † 13. Mai 1982 in Prag) weer en tschechoslowaaksch Tennisspelerin. Hör gröttste Erfolg, weer dat Erreichen vun dat Daamenfinal in Wimbledon in dat Johr 1962, wat se dann aber tegen Karen Susman in twee Satzen verlor. Se harr aber ok all mit hör Partner Jiri Javorsky (domols noch ünner hör Deersnaam Pužejová) 1957 dat Endspeel in't Mischt Düppel vun de French Open mit 6-3 6-4 tegen Edda Buding un Luis Ayala wunnen. As Teamchefin wunn se mit de Tschechoslowakei 1975 den Federation Cup. Hör beid Kinner Helena Suková un Cyril Suk sünd ok Tennisspeler wurrn. Fed-Cup-Statistik vun Věra Suková (engelsch)
Judäa (latiensch Iudaea, vun hebrääsch יהודה) is de Naam vun en Landschop in den Orient. De wichtigste Stadt in Judäa is Jerusalem. Jöödsche Schrievers snackt vun en „Judäa up düsse Siet vun’n Jordan“ un en „Judäa güntsied vun’n Jordan“. Mit Judäa güntsied vun’n Jordan meent se nich de Peräa. Judäa, ümfaat in’n Groten un Ganzen de Gemarken vun dat vörmolige israelitische Königriek Juda to de Tieden vun dat Ole Testament. Vun dat Johr 6 n. Chr. af an sünd düsse Länner unner de Hand vun dat Röömsche Riek kamen. Vördem harr Kaiser Augustus den Etnarchen Archelaos afsett, vunwegen dat Joden un Samaritaners sik beklaagt harrn över em. Archelaos is en Söhn vun Herodes den Groten un Malthake, sien samaritaansche Fro, ween. De Verwaltung is denn vun en röömschen Präfekt utöövt wurrn. Ehren Sitt hett se in de Stadt Caesarea Maritima an de Middellannsche See harrt. In de Johren vun 6 bit 66 n. Chr. stünn de Präfekt unner den Legaten vun de röömsche Provinz Syria. En vun de bekanntesten Präfekten is Pontius Pilatus ween. In de korte Twuschentied vun 41-44 n. Chr. hett Judäa to Herodes Agrippa I. sien Land tohöört. He is en Enkelsöhn vun Herodes den Groten ween.
Gott sien Riek (hebr. מלכות malchut, greek. Βασιλεία του Θεού basileia tou theou) is en Begreep ut dat Ole Testament vun de Bibel oder ut den “Tanach”. Mol is dor mit meent, dat Gott vun siene Aart as en König uptreden deit, mol is dor mit meent, dat he in sunnerliche Gemarken un Länner as König regeern deit, mol is dor mit meent, dat JHWH, de Gott vun Israel, de Macht in siene Hannen höllt un dörsetten deit, wat he will. De Evangelien in dat Nee Testament vertellt, dat Jesus vun Nazaret künnig maakt hett, Gott sien Riek weer „neeg rankamen“ (Mk. 1,15 na Schade siene Översetten). Dat duer also nich mehr lang un jedereen scholl dat sehn, dat Gott regeern dö. Düsse Naricht hett he düütlich maakt, u. a. mit Wunnerwarks un Gesundmaken, Glieknissen un Predigten, as de Bargpredigt. För de Eersten Christen stünn dor mit fast: Wat de Propheten in dat Ole Testament vörherseggt harrn (u. a. Jes. 25,8), dat weer nu endgüllig indrapen (u. a. bi Openb. 21,4). De Begreep knütt dor an, dat in den Olen Orient de hööchste Gott El „König“ (hebr. מלך melech) nömmt wurrn is. In de Geschicht vun Israel warrt Gott vun
De Utdruck Gott sien Söhn oder Söhn vun Gott is en Ehrentitel in en Reeg vun Religionen in de Antike. In dat Jodendom sünd dor ganz verscheden Lüde mit meent wurrn: Mol weer dat dat ganze Volk vun de Joden, wat Gott sik utwählt harr, mol weern dat bloß enkelte, gerechte Lüde ut dat Volk Israel, mol weern dat Königen vun Israel, de Gott sik utwählt harr un, hen un wenn, weer dat ok de Messias, up den Israel luern dö. In dat Christendom is Jesus vun Nazaret Gott sien eenzigsten Söhn. Dor warrt kunnig maakt, dat Gott em vun Ewigkeit her na de Minschen henschickt harr, vunwegen dat he jem free maken scholl vun all Sünnen. Dat Bekenntnis, dat Jesus Christus as Gott sien Söhn Minsch wurrn is, is bit to dat Konzil vun Chalkedon (451) in de Midden vun de Karken ehre Christologie un vun ehre Lehr vun de Trinität rückt. En König is in de Ideologie vun de groten Rieken in den olen Orient vun um un bi 2000 v. Chr. af an faken „Gott sien Söhn“ nömmt wurrn. In dat ole Ägypten hett de Pharao as den Gott Amun sien Söhn gullen. In de Tieden vun
Dat Krüüz is in den Olen Orient un in de Antike en Straaf ween, wo Lüde mit to Dode bröcht wurrn sünd. Se is toeerst upkamen as en sunnerliche Form vun dat Uphangen. De Pien vun den Dood scholl dor länger mit maakt weern. Dor is en Minsch bi an en lootrechten Pahl anbunnen oder nagelt wurrn. Of dor dwars över den Pahl noch en Balken anbröcht weer oder nich, weer ganz verscheden. In dat Röömsche Riek sund sunnerlich Nich-Römers un Slaven an dat Krüüz slahn wurrn, wenn se weglopen weern oder wenn se upsternaatsch ween sünd. Na de Wenn vun Konstantin (313) sünd de Verbrekers in Europa nich mehr an dat Krüüz slahn wurrn. In en Reeg vun Länner, de vun den Islam präägt sünd, gifft dat bit up den hüdigen Dag na dat Gesett noch dat Krüüz as Straaf. Heinz Wolfgang Kuhn: Die Kreuzesstrafe, insbesondere in Palästina von 63 v. Chr. -66 n. Chr., in: Artikel Kreuz II, Theologische Realenzyklopädie Band 19, Walter de Gruyter, Berlin/New York 1990, S. 713f
Disse Artikel is man blots en Stubben. Du kannst Wikipedia helpen un em verbetern. Unner Jodendom (ok Jödendom) warrt de Kultur, de Geschicht, de Religion un de Traditschoon vun dat Volk vun de Joden verstahn, dat sik sülms „Volk Israel“ (hebr. am jisrael, bnei jisrael) nömen deit. Mit dat Woort kann avers ok sunnerlich de jöödsche Gloven meent weern oder, as en Grupp, de Joden, de to glieke Tied en Volk un en Religionsgemeenschop sünd. Dat Jodendom warrt as en vun de Weltreligionen ankeken, ofschoonst dor bloß bi 13,5 Mio. Minschen tohören doot. Bi dat Christendom sünd dat alltohopen bi 2,3 Milliarden Minschen un bi den Islam sünd dat woll bi 1,4 Milliarden Minschen. Dat hett siene Grünn in de Historie: De christliche un de islaamsche Gloven hefft ehre Wuddeln in dat Jodendom un dat Jodendom is överhaupt de eerste Weltreligion ween. Gegen dat Enne vun de Antike hefft sik jöödsche Gemeenden bit wiet över de Grenzen vun dat Röömsche Riek, bit Indien un China hen, funnen. De Naam „Joden“ bedutt an un for sik „Judäers“ un hett to kriegen mit dat Königriek Juda, wat 587 v. Chr. unnergahn is, as de Babyloniers Jerusalem innahmen hefft. Düt Königriek hett sien
Dat Woort Messias (hebrääsch משיח Maschiach oder Moschiach, aramääsch Meschiah, ooldgr. Χριστός - Christos, latiensch Christus) stammt ut dat Ole Testament un heet up Platt: „De (Minsch), de salvt wurrn is“. In dat Ole Testament warrt düsse Titel för en Minschen bruukt, de vun JHWH utwählt wurrn is un en besunnere Upgave för sien Volk Israel kregen hett. Tomeist is dat de König, later ok de Hogen Preester, man denn woll ok en wohren Propheten, de vun Gott sien Geist andreven warrt. Vun dor af an, as dat in Israel keen Königen mehr geev (586 v. Chr.) hett dat en paar Propheten geven, de hefft in de Bibel kunnig maakt, dat in de Leste Tied een kamen schall, de sien Volk redden schall un de den Freden bringt. In düsse Tieden hett dat al grote jöödsche Gemeenden in de Diaspora, sunnerlich in Alexandria in Ägypten geven. In düsse Gemeenden is dat Ole Testament in de Ooltgreeksche Spraak översett wurrn un hett dor den Naam „Septuaginta“ bi kregen. De Joden in de Diaspora snacken ja nu keen Hebrääsch mehr. In düsse Septuaginta is nu „Maschiach“ jummers mit „Christos“ översett wurrn. De Eersten Christen hefft nu Jesus vun Nazaret mit düssen greekschen
Iserlaun is ene vun de Städer in Düütschland, de nie mehr as 100.000 Inwahners harrn. An'n 31. Dezember 2019 leven dor 92.174 Inwahners. Iserlaun liggt in den Märkischen Kreis in Noordrhien-Westfalen, wat in't Suurland bi't Ruhrrebeet liggt. Na Iserlaun kehm 1842 vun Hagen dat Blatt Öffentlicher Anzeiger für die Grafschaft Limburg. Dat weer af 1898 de Iserlohner Kreisanzeiger und Zeitung. Na den Krieg weer wedder en Blatt Iserlohner Kreisanzeiger und Zeitung grünnt, wat vundaag en Koppblatt vun't ehemalsche CDU-Blatt Westfalenpost ut Hagen is. In Iserlaun wörr 1874 dat liberale Volksblatt grünnt. Wenige Johren later heet dat Blatt Iserlohner Anzeiger, geev den liberalen Charakter op, un sunk, wat ene Sünnerheit is, to en ganz't Inseratenblatt af. Op vundaag nich mehr navulltreckbor Wies entwickel sik de Iserlohner Anzeiger to en Kääsblatt mit demokraatsch Tendenz un kathoolschen Charakter, de denn ok in Echo der Mark, Märkisches Echo un in Märkisches Volksblatt ümbenannt warr. Ünner dissen Naam un den Druckoort Hamm weer se en Orgaan vun de Zentrumspartei. Körter weer de Tiet vun de 1926 vun H. Grabinski grünnte Iserlohner Wochenpost, wat dat sülve Johr en Daagblatt wörr. As Daagblatt mit en düütsch-demokraatsch Tendenz harr se eerst Spood, aver as ok de Partei heel
Krüüz betekent Krüüz, en Pahl, wo Lüde dör Krüzigen an to Dode bröcht wurrn sünd, Krüüz, en Teken, Krüüz, en christlich Symbol, Krüüz, dat Krüüz, wo Jesus an storven ween schall, Krüüz, Symbol in de Heraldik, Krüüz (†), en Schriftteken, Krüüz, en Teken in de Musik, Krüüz, en Kartenspeel, in de Ümgnagsspraak en Naam för dat Krüüzbeen (Mien Krüüz deit weh), Autobahnkrüüz, dat Tohopenstöten vun twee Autobahnen, Waterstratenkrüüz, dat Tohopenstöten vun twee Waterstraten. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Jack William Szostak (* 9. November 1952 in London) is en US-amerikaansch Molekularbioloog, de dör sien Arbeiten över dat Enzym Telomerase bekannt wurr. 2009 kreeg he den Nobelpries för Physiologie oder Medizin, de he sück aber noch mit Elizabeth Helen Blackburn un Carol Widney Greider deelen muss. Szostak kreeg 1972 den Bachelor an de McGill University in Montreal, Kanada in de Fak Zellbiologie. 1977 hett he sien Doktertitel för Biochemie an de Cornell University in Ithaca, New York makt. De folgend beid Johren weer he Research Associate an de Cornell University in de glieker Beriek. Szostak is Liddmaat vun de National Academy of Sciences, American Academy of Arts and Sciences un New York Academy of Sciences. National Academy of Sciences Award in Molecular Biology Hans-Sigrist-Pries, Universität Bern, Swiez Genetics Society of America Medal 2006 Lasker Award 2008 Dr A.H. Heineken Prize 2009 Nobelpries för Physiologie oder Medizin http://www.hhmi.org/research/investigators/szostak_bio.html About Jack W. Szostak, upropen an’ 5. Oktober 2009, The Howard Hughes Medical Institute http://www.hms.harvard.edu/dms/bbs/fac/szostak.html Jack W. Szostak at Harvard University, upropen an’ 5. Oktober 2009, Harvard University http://ccib.mgh.harvard.edu/vitas/SzostakCV.pdf Curriculum Vitae of Jack W. Szostak |accessdate, Upropen an’ 5. Oktober 2009, Massachusetts General Hospital category:Jack W. Szostak. Mehr Biller, Videos oder Audiodateien
Robert Floyd Curl, Jr. (* 23. August 1933 in Alice, Texas; † 3. Juli 2022 in Houston, Texas) weer en US-amerikaansch Chemiker. Curl weer emeriteert Perfesser för Chemie an de Rice University. Tosammen mit Richard Errett Smalley un Harold Walter Kroto wurr he för dat Opdecken vun de Fullerene 1996 mit den Nobelpries för Chemie uttekent. Würdigt wurrn de dree Forscher för dat Opdecken vun en nee Form vun dat Element Köhlenstoff. Wegen de Ähnlichkeit mit de Kuppelbauwarken vun de Architekt Richard Buckminster Fuller hebbt se dat Molekül den Naam Buckminsterfulleren geben, dat in Körtform ok «bucky balls» nömmt wurr. Autobiographie (engelsch) Jade Boyd: Nobel laureate, beloved Rice professor Robert Curl dead at 88, rice.edu, 4. Juli 2022, afropen an'n 6. Juli 2022.
Weertschop is en tosaamfaten Woort för allens wat mit Produkschoon un Hannel un Deenst to doon hett. Dat sünd Verkoop, Inkoop, Export, Import. De Weertschop is dorop ut, dat, wat de Minschen hebben wullt, to maken un praat to stellen. Na de Oort ünnerscheedt wi: den Primärsektor, wo allens dor to höört, wat direktemang produzeert warrt. Dat sünd besünners de Bueree de Bargbau den Sekundärsektor, wo ut de Saken ut den Primärsektor anner Saken vun maakt warrt, besünners Handwark Industrie den Tertiärsektor, wo dat dorum geiht, de Lüüd mit Saken un Deensten to versörgen, to 'n Bispeel Hannel Geldweertschop, as Banken, Spoorkassen, Börs Deenstmaker, as de Tourismus, Hoorsneder un allens wat mit Informatschoon to doon hett, as Daagbläder, Tietschriften un Böker, Radio, Kiekschapp-Programm, Telefon, Weekwoor un Internet. De Historie vun de Weertschop fangt al in de Steentiet an, as Minschen sik op bestimmte Saken spezialiseert harrn. Dat eerste Handwark is de Füersteenklopper ween, de fein Warktüüch un Wapen ut Füersteen kloppt harr. Dat kunn jo nich jeden. Un ok bi de Jagd geev dat welk, de dat beter kunnen. Un denn güng dat Hanneln los. De Füersteenklopper geev de Jagers Speere un kreeg dorför Fleesch un Leder. Füersteen geev dat
Fouad Ibrahim (* 3. Dezember 1938 in Damanhur, Ägypten) is en Professor emeritus an dat Institut für Geographie vun de Bayreuther Universität. He hett de düütsch un ägyptisch Staatsbörgerschap. Fouad Ibrahim is een vun de bekannteste Lüüd, de in de düütsche Wetenschap sik mit den Sudan utenannersett hett. 2004 schreev he in de Tiedschrift bedrohte Völker den Artikel „Völkermord in Darfur - Verbrannte Erde“. Ibrahim is in Düütschland een vun de Hööftschriever över Waterproblemen in den noordoosten Deel vun Afrika. Ibrahim leevt vundaag in Wunsdörp. Ägypten: [Geographie, Geschichte, Wirtschaft, Politik] zusammen mit Barbara Ibrahim, Darmstadt: Wiss. Buchges., 2006. - XIV, 224 S.: Ill., Kt., graph. Darst.; 270 mm x 210 mm; (düütsch), ISBN 3-534-17420-8 Desertification in Nord-Darfur: Untersuchung zur Gefährdung des Naturpotentials durch nicht angepasste Landnutzungsmethoden in der Sahelzone der Republik Sudan / von Fouad N. Ibrahim. In Verbindung mit d. Inst. für Geographie u. Wirtschaftsgeographie d. Univ. Hamburg. Hamburg: Hirt, 1980. - XIII, 175 S.: 16 Ill., 42 graph. Darst. u. Kt. & Kt.-Beil (6 Bl.); (düütsch) (Hamburger geographische Studien; 35) Bidraag vun Ibrahim in de taz (hoochdüütsch)
Julius Nepos (* um 430; † 480) is 474/75 de leste legitime Kaiser vun dat Weströömsche Riek ween. Vun 468 af an weer Julius Nepos sien Ohm Marcellinus as Magister militum in Dalmatien nafolgt. Dor stünn he in militäärsche Hensicht an en sunnerlich wichtige Stäe, just an de Naht twuschen dat weströömsche un dat Ooströömsche Riek. Kaiser Leo I. vun Byzanz hett em siene Nichte to'e Fro geven un hett em, kort ehr he sturben weer, in dat Johr 473 noch den Titel Patricius verlehnt. In't Vörjohr 474 hefft de neen Herrschers in Oostrom, dat weern Zenon un Leo II. Nepos to'n Caesar maakt un em dor gegen den machtlosen weströömschen Kaiser Glycerius mit upstellt. As Glycerius denn afsett' wurrn weer, hett Nepos an'n 24. Juni in Rom den Titel Augustus annahmen. Man sien Heermeester Orestes streev sülms na de Herrschop över dat Riek un verjaag Julius Nepos in'n Oktober 475 ut Rom in de Provinz Dalmatia. Orestes hett denn sien egen Söhn Romulus Augustulus to'n Kaiser utropen laten. To de Tied versöch Nepos vun siene Residenz Salona ut, wieterhen Infloot ut to öven över dat Riek. Zenon weer al in'n Januar 475 för 20 Maanden vun'n Throon jaagt wurrn.